ব্ল্যাক নাইট স্যাটেলাইট

ষড়যন্ত্র মতবাদ অনুসারে, ব্ল্যাক নাইট স্যাটেলাইট (Black Night satellite) হলো একটি রহস্যময় কৃত্রিম উপগ্রহ, যা পৃথিবীর মেরু কক্ষপথের কাছে পরিভ্রমণ করছে। কিছু প্রবক্তারা দাবি করে যে, এটি একটি বহির্জাগতিক বস্তু যার বয়স হবে প্রায় ১৩,০০০ বছর।[তথ্যসূত্র প্রয়োজন] সমালোচকরা এবং মূলধারার শিক্ষাবিদরা একে একটি ষড়যন্ত্র তত্ত্ব এবং পুরাণকথা বলে অভিহিত করেছেন যা বিভিন্ন সম্পর্কহীন গল্পসমূহের সম্মিলন তৈরি হয়েছে। বিশেষজ্ঞদের মতে, ১৯৯৮ সালে নাসার তোলা ব্ল্যাক নাইট স্যাটেলাইট ছবিটি হচ্ছে ইভিএ মিশনের সময় হারিয়ে যাওয়া তাপ-প্রতিবন্ধক কম্বল বা থারমাল ব্ল্যাঙ্কেট। ইউএফও তাত্ত্বিকদের মতে, "ব্ল্যাক নাইট" হচ্ছে একটি বহির্জাগতিক উপগ্রহ, যা প্রায় ১৩,০০০ বছর ধরে পৃথিবীর কক্ষপথে পরিভ্রমণ করেছে। তবে "স্যাটেলাইট" এর গল্পটি সম্ভবত বিভিন্ন বস্তু এবং তাদের ব্যাখ্যা সম্পর্কে বেশ কয়েকটি বিচ্ছিন্ন গল্পের সংমিশ্রণ, সেগুলোর সবকটি স্বাধীনভাবে নথিভুক্ত করা হয়েছে এবং তাদের প্রথম প্রকাশের সময় ব্ল্যাক নাইট শব্দটি ব্যবহার করা হয়নি। উত্তর আয়ারল্যান্ডের অ্যামাগ প্লানেটারিয়ামের সিনিয়র শিক্ষা সমর্থন কর্মকর্তা মার্টিনা রেডপ্যাথের এই তত্ত্বের বিরোধিতা করে বলেছেন: “ব্ল্যাক নাইট সম্পূর্ণভাবে সম্পর্কহীন গল্পসমূহের গোলমেলে মিশ্রণ; [যা] অস্বাভাবিক বিজ্ঞান পর্যবেক্ষণ প্রতিবেদন, রচয়িতাদের ভিন্নমতাবলম্বী ধারণা প্রচার, শ্রেণীবদ্ধ গুপ্তচর উপগ্রহ এবং মানুষের ছবির অতি-রূপায়ণ ব্যাখ্যা। এই উপাদানগুলো টুকরা টুকরা করে এলোমেলোভাবে মিশ্রিত করে এবং পৌরাণিকের অসামঞ্জস্যপূর্ণ দলা করে ইন্টারনেটে ছেড়ে দিয়েছে।” ব্ল্যাক নাইট কিংবদন্তির উৎপত্তি হয় ১৮৯৯ সালে নিকোলা টেসলার এক বেতার পরীক্ষায় সময়, যখন তিনি প্রাকৃতিক বহির্জাগতিক উৎসের পুনরাবৃত্তি শোনেন। ১৯২৮ সালে নরওয়ের অসলোর একজন শৌখিন বেতার অপারেটর ইয়োর্গেন হালস প্রথম দীর্ঘ বিলম্বিত প্রতিধ্বনি শুনতে পান। ডেইলি এক্সপ্রেস জানায়, “১৮৯৯ এবং ১৯২৮ সালের শব্দসমূহ একটি রহস্যই থেকে যায়, কিন্তু বিজ্ঞানীদের মতে সম্ভাব্য কারণ এখন পর্যন্ত বহির্জাগতিক উপগ্রহকে অন্তর্ভুক্ত করে না।” স্কেপটোইড পডকাস্টের সময় ব্রায়ান দান্নিং দেখায় যে, টেসলা এর ১৮৯৯ সালের রেডিও সংকেত বৈশিষ্ট্যাবলী ছিল পালসার, যা পরবর্তীতে ১৯৬৮ সালে আবিষ্কৃত হয়। ১৯৫৪ সালে, ইউএফও গবেষক ডোনাল্ড কিহো সংবাদপত্রকে বলেছিলেন যে মার্কিন যুক্তরাষ্ট্রের বিমান বাহিনী রিপোর্ট করেছিল, যে পৃথিবী প্রদক্ষিণকারী দুটি উপগ্রহ শনাক্ত করা হয়েছে। সে সময় কোনো দেশের কাছে কৃত্রিম উপগ্রহ উৎক্ষেপণের প্রযুক্তি ছিল না। সন্দেহবাদীরা উল্লেখ করেছিল যে কিহো সেই সময়ে একটি ইউএফও বই প্রচার করছিলেন, এবং খবরগুলো সম্ভবত "ব্যাঙ্গাত্মকভাবে" লেখা ছিল এবং গুরুত্বের সাথে নেওয়া হয় নি। "ডিসপ্লে ফটো ডাটাবেস রেকর্ড"। সংগ্রহের তারিখ ২৯শে জানুয়ারি ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Austin, John (২৬শে অগস্ট ২০১৫)। "এখন অউব ষড়যন্ত্রকারীরা দাবি করে 'এলিয়েন ব্ল্যাক নাইট উপগ্রহ পৃথিবী পরিদর্শন করে গিয়েছে'"। দ্য ডেইলি এক্সপ্রেস। Express.co। সংগ্রহের তারিখ ২৯শে জানুয়ারি ২০১৭।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) Redpath, Martina। "The Truth About the Black Knight Satellite Mystery"। Armagh Planetarium। ৯ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৩০শে জানুয়ারি ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Dunning, Brian। "The Black Knight Satellite"। Skeptoid.com। সংগ্রহের তারিখ ৩০শে জানুয়ারি ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Alien Hunters Spent the Last Century Looking for the Black Knight Satellite"। vice.com।  "This Quarter in Physics History February 1968: The discovery of pulsars announced"। APS Physics। American Physical Society। ২৬ মে ২০২১ তারিখে মূল থেকে আর্কাইভ করা। সংগ্রহের তারিখ ৩০শে জানুয়ারি ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Alv Egeland; William J. Burke (২০ অক্টোবর ২০১২)। Carl Størmer: Auroral Pioneer। Springer Science & Business Media। পৃষ্ঠা 103–। আইএসবিএন 978-3-642-31457-5।